OpenLLM-France/wikimedia huggingface dataset:
# Cérvol aquàtic

El cérvol aquàtic (Hydropotes inermis) és una espècie de cérvol. Superficialment és més similar als cérvols mesquers que als autèntics cérvols (cèrvids), però se'l classifica com a cèrvid tot i tenir ullals en lloc de banyes, així com altres anomalies anatòmiques. Aquestes característiques úniques han fet que sigui classificat dins el seu propi gènere (Hydropotes) i la seva pròpia subfamília (Hydropotinae). És originari de la Xina i de Corea i n'hi ha dues subespècies: el cérvol aquàtic xinès (Hydropotes inermis inermis) i el cérvol aquàtic coreà (Hydropotes inermis argyropus).

## Hàbitat i distribució

Els cérvols aquàtics són natius dels trams inferiors del riu Iang-Tsé, zona costanera de la província de Jiangsu i les Illes de Zhejiang (a la Xina Central i Oriental) i a Corea, la zona desmilitaritzada ha proporcionat un hàbitat protegit per a un bon nombre d'individus. Freqüenten els alts canyars, jonqueres a la vora dels rius, herba alta de les muntanyes i camps de conreu; també zones pantanoses i pastius oberts.
Eficient nedador, pot desplaçar-se alguns quilòmetres per l'aigua per arribar fins illes fluvials.
Cérvols aquàtics de la subespècie xinesa van ser introduïts a Gran Bretanya vers 1870. Avui hi ha diverses poblacions salvatges al comtat de Bedfordshire i altres indrets. També a França hi ha petites poblacions introduïdes.

## Referències

* ↑ Harris, R.B. i Duckworth, J.W. Hydropotes inermis. UICN 2008. Llista Vermella d'espècies amenaçades de la UICN, edició 2008, consultada el 8 abril 2009.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Foca tacada

La foca tacada (Phoca largha) és una espècie de pinnípede que viu al glaç i les aigües de l'oceà Pacífic septentrional i mars adjacents. Es troba sobretot als mars de Beaufort, dels Txuktxis, de Bering i d'Okhotsk, a més del nord del mar Groc i l'oest del mar del Japó.

## Referències

Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Gibó negre oriental

El gibó negre oriental (Nomascus nasutus) és un primat hominoïdeu de la família dels gibons (Hylobatidae), anteriorment comú a una part important de la Xina i el Vietnam. Actualment només viu en una petita àrea del nord-est del Vietnam i el sud-est de la Xina. La UICN classifica el gibó negre oriental com a espècie "en perill crític".
# Llebre de Yarkand

Lepus yarkandensis és una espècie de llebre de la família Leporidae que viu a la Xina.
Està amenaçada d'extinció per la pèrdua del seu hàbitat natural.

## Referències

* Lagomorph Specialist Group 1996. Lepus yarkandensis. Llista Vermella d'Espècies Amenaçades de la UICN 2006. Consultat el 7 de maig del 2008.
Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# Macaco del Tibet

El macaco del tibet (Macaca thibetana) és un primat de la família dels cercopitècids.
El cos fa 54-71 cm de llargada. Els mascles pesen 14-17 kg i les femelles 9-13 kg. La cua és curta, amb una llargada de només 4-14 cm.
El cos és de color marró grisenc, mentre que la part galba del musell és rosa (més pàl·lid en les femelles).
El macaco del Tibet viu al sud de la Xina. El seu àmbit de distribució s'estén per l'est del Tibet, Sichuan, Yunnan i Guangdong.
El seu hàbitat són boscos pluvials o de muntanya, on viu a altituds de fins a més de 2.000 msnm.
# Yamandú Orsi

Yamandú Ramón Antonio Orsi Martínez (nascut el 13 de juny de 1967) és un polític uruguaià, president electe d'Uruguai després de guanyar les eleccions generals de 2024. És membre del Moviment d'esquerres de Participació Popular, partit constituent del Front Ampli. Va exercir com a 22è i 24è intendent del Departament Canelones des del 2015 fins al febrer del 2020, i des del novembre del 2020 fins al 2024.
Llicenciat per l'Institut del Professorat d'Artigas el 1991 com a professor d'Història, va exercir la docència en diferents liceos (escoles de secundaria) dels departaments de Canelones, Florida i Maldonado. Va començar la seva militància política durant la seva adolescència, formant part del Vertiente Artiguista fins al 1990, quan es va incorporar al Moviment de Participació Popular (MPP) que s'havia fundat l'any anterior. El 2015 va ser elegit Intendent de Canelones, i el 2020 va ser reelegit en el càrrec.

## Referències

* ↑ «Yamandú Orsi será el nuevo presidente de Uruguay» (en castellà). infobae.com, 24-11-2024. [Consulta: 24 novembre 2024].
* ↑ «Frente Amplio oficializó sus cuatro precandidatos: Orsi, Cosse, Bergara y Lima» (en castellà). subrayado.com.uy, 18-11-2023. [Consulta: 13 desembre 2023].
* ↑ «Entrevista a Orsi: el "canarito" que se enamoró de la docencia». El Observador. [Consulta: 18 març 2023].
* ↑ «Ceremonia de asunción del Intendente de Canelones, Yamandú Orsi - Presidencia de la República», 04-04-2018. Arxivat de l'original el 4 April 2018. [Consulta: 18 març 2023].
# Ratolí de les estepes

El ratolí de les estepes (Sicista subtilis) és una espècie de rosegador miomorf de la família dels dipòdids. Es troba a Bulgària, el Kazakhstan, Romania, al sud de Rússia, Sèrbia, Eslovàquia i Ucraïna.

## Referències

* ↑ «rosegadors». Gran Enciclopèdia Catalana. Grup Enciclopèdia Catalana. [Consulta: 19 octubre 2022].
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ Kryštufek, B.; Zagorodnyuk, I.; Amori, G.. «Sicista subtilis» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 30 novembre 2015].

## Bibliografia

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
Espècies vivents d'esmíntids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Sicistinae :
Categoria :
# Suslic cuallarg

El suslic cuallarg (Urocitellus undulatus) és una espècie de rosegador esciüromorf de la família dels esciúrids. Es troba a la Xina, el Kazakhstan, Mongòlia i a Rússia.

## Descripció

El suslic cuallarg té un cos compacte, baixa altura, potes curtes i una cua espessa llarga. La longitud del cos arriba fins als 315 mm i la cua a 160 mm. La part posterior és de color marró amb un patró lineal de petites taques fosques. Les parts inferiors són d'un pàl·lid color ocre-marró amb un tint vermellós al llarg del costat. La cua està tacada de marró i negre amb una important franja a la vora i una punta pàl·lida.

## Referències

* 1 2 «Citellus (Urocitellus) undulatus Pallas, 1778. Long-Tailed Ground Squirrel, or Eversmann's Souslik.» (en anglès). AgroAtlas.
* ↑ Shar, S.; and Lkhagvasuren, D.. «Spermophilus undulatus» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 2 novembre 2015].
* ↑ «ARKive». Arxivat de l'original el 2010-10-21. [Consulta: 3 novembre 2015].
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Talp de musell curt

El talp de musell curt (Scaptochirus moschatus) és una espècie de mamífer de la família dels tàlpids. És una de les dues que formen el gènere Scaptochirus. És endèmic de la Xina.

## Referències

Espècies vivents de la família dels tàlpids :
Regne Animalia · Embrancament Chordata · Classe Mammalia · Infraclasse Eutheria · Superordre Laurasiatheria · Ordre Eulipotifles :
Subfamília Scalopinae :
Subfamília Talpinae :
Subfamília Uropsilinae :
Categoria :
# Can Güell (Sant Ferriol)

Can Güell és una masia situada al municipi de Sant Ferriol, a la comarca catalana de la Garrotxa.

## Referències

* ↑ «Sant Ferriol». Nomenclàtor oficial de toponímia major de Catalunya p. 837, 2003. Arxivat de l'original el 2024-01-26. [Consulta: 26 gener 2024].
# Eospalax rothschildi

Eospalax rothschildi és una espècie de mamífer rosegador de la família dels espalàcids. És endèmic de la Xina (Gansu, Henan, Hubei, Shaanxi i Sichuan), on viu a altituds d'entre 1.000 i 3.000 msnm. S'alimenta d'herba, arrels i, ocasionalment, conreus. Els seus hàbitats naturals són els herbassars, els matollars, els boscos i, possiblement, els camps de conreu. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor del banquer i entomòleg britànic Nathaniel Charles Rothschild.

## Referències

* ↑ Smith, A. T.; Johnston, C. H. Eospalax rothschildi. UICN 2008. Llista Vermella d'espècies amenaçades de la UICN, edició 2008, consultada el 20 gener 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 350. ISBN 978-0801893049.
Espècies vivents d'espalàcids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Myospalacinae :
Rhizomyinae :
Spalacinae :
Categoria :
# Pilar Malla Escofet

Pilar Malla i Escofet (el Pont d'Armentera, Alt Camp, 9 de setembre de 1931) és una mestra i diplomada en treball social catalana, experta en serveis socials i establerta a Barcelona. Fou diputada al Parlament de Catalunya, i primera Síndica de Greuges de Barcelona.

## Trajectòria professional

Durant onze anys va treballar a França amb emigrants espanyols, en centres de salut, en el Servei Social de Mà d'Obra Estrangera i en el Servei Social Internacional.
Ha estat professora de Treball Social en l'Escola Universitària de Treball Social de l'Institut Catòlic d'Estudis Socials de Barcelona (ICESB) de Barcelona entre els anys 1969 i 1990.
Va treballar a Càritas Diocesana de Barcelona com responsable del Departament d'Acció Social entre 1974 i 1978.
Des del 1978 fins al 1981 fou nomenada cap dels Serveis Socials de la Generalitat de Catalunya; i entre 1989 i 1998 ha estat membre del Consell General de Serveis Socials de la Generalitat de Catalunya en representació de les entitats d'iniciativa social.
El 1981 s'hi va reincorporar com secretària general de Caritas Diocesana de Barcelona i en fou la directora entre 1993 i 1998.
Ha format part del Consell Municipal de Benestar Social de l'Ajuntament de Barcelona i ha estat responsable de la Comissió de Pobresa d'aquest consell. Va presidir la Comissió Tècnica de Desequilibris Socials del Pla Estratègic Barcelona 2000.
Ha coordinat diferents publicacions de treball social, ha publicat articles en diverses revistes de treball social i ha promogut treballs que recullen i denuncien la realitat de la pobresa a Catalunya. També és autora de diverses publicacions i ha dirigit planificacions de treball social per a l'Ajuntament de Barcelona i la Generalitat de Catalunya.
És membre del Consell Assessor de la Taula d'Entitats del Tercer Sector Social de Catalunya.
És vice-presidenta del patronat del Centre Català de Solidaritat, CECAS. Fundació que treballa amb drogodependents i està formada per diferents membres de Càritas Catalunya.

## Trajectòria política

Membre de Ciutadans pel Canvi, va ser elegida diputada en el Parlament de Catalunya en la llista del Partit dels Socialistes de Catalunya l'any 1999. Fou presidenta de la Comissió de Política Social del Parlament durant la sisena legislatura (1999-2003).
Del 2004 al maig del 2010 va ser Síndica de Greuges de Barcelona.

## Guardons

Ha estat guardonada amb el Memorial Joan XXIII per la Pau (1985), el Premi d'Honor Lluís Carulla (1988), la Creu d’Or de l’orde civil de la Solidaritat Social del govern espanyol (1996) i la Creu de Sant Jordi (2004).

## Referències

* ↑ «VI legislatura (05/11/1999 - 23/09/2003). Càrrecs parlamentaris i biografies dels diputats i diputades. Els diputats i els grups» p. 175-176. Parlament de Catalunya. [Consulta: juliol 2021].
* 1 2 «Pilar Malla i Escofet | enciclopèdia.cat». [Consulta: 19 juliol 2021].
* ↑ «"Membres del Consell Assessor de la Taula d'Entitats del Tercer Sector Social de Catalunya"». Arxivat de l'original el 2011-09-06. [Consulta: 5 juliol 2013].
* ↑ «Web oficial de la Síndica de Greuges de Barcelona». bcn.cat. Arxivat de l'original el 2007-09-18. [Consulta: 8 novembre 2010].
# Altas variedades

Altas variedades és una pel·lícula espanyola amb participació francesa dirigida per Francesc Rovira-Beleta i estrenada l'any 1960. Fou rodada a Barcelona.

## Argument

Un circ ambulant que està de pas a Barcelona rep a una noia hongaresa anomenada Ilona que pretén refugiar-s'hi a la recerca de Walter, que s'hi guanya la vida fent punteria amb el revòlver i que està enamorat d'ella. Però un cop al circ se sent atreta per un altre jove artista anomenat Rudolf, cosa que provoca l'enfrontament entre ambdós homes.

## Repartiment

* Christian Marquand - Walter
* Agnès Laurent - Ilona
* Ángel Aranda - Rudolf
* Vicky Lagos - Rosita
* Marisa de Leza - Rita
* José María Caffarel - Valera
* Mari Carmen Yepes
* Luis Induni - Representant del Circ Austríac
* Mario Bustos
* Jesús Puche
* Camino Delgado
* Ventura Oller - Amic de Walter
* Fernando Rubio - Amic de Walter
* Ramon Quadreny
* Manuel Bronchud - Amic de Walter
* Antonia Manau
* Carmen Correa
* Gaspar 'Indio' González
* Francisco Bernal
* María Fernanda Ladrón de Guevara - Doña Mercedes
* Julia Martinez

## Premis

Rovira Beleta va rebre el premi al millor director espanyol a la 5a edició dels Premis Sant Jordi de Cinematografia.

## Notes

* ↑ de España p.218
* ↑ Los Premios de Cinematografía San Jorge, La Vanguardia, 26 d'abril de 1961

## Bibliografia

* Aguilar, Carlos. Guía del Video - Cine. Ediciones Cátedra, 1986. ISBN 84-376-0615-2. -Ver Carlos Aguilar
* de España, Rafael. Directory of Spanish and Portuguese film-makers and films. Greenwood Press, 1994.
# Julia agraria

Julia agraria va ser un antiga llei romana de les anomenades Agrariae establerta per Juli Cèsar al seu primer consolat amb Marc Calpurni Bíbul l'any 59 aC. Dividia entre 20.000 ciutadans que tinguessin més de tres fills cadascun, les terres de Campània. Amb preferència les terres es van donar als veterans de Gneu Pompeu que havien tornat d'Àsia.
Aquesta llei prohibia canviar els límits de les terres sota multa de 50 aureus. El cònsol Marc Calpurni Bíbul s'hi va oposar fortament, declarant que tots els dies del seu consolat fossin nefastus, quan no es podia aprovar cap llei, però no se'n va sortir, i per aquesta causa va decidir tancar-se a casa seva. La llei va ser aprovada sense consulta al senat i sense auguris previs i va tenir el suport de Pompeu i Cras, en el que sembla que va ser un pas cap al Primer Triumvirat.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 67.
# Zabórie (Kémerovo)

Zabórie (en rus: Заборье) és un poble (un possiólok) de l'óblast de Kémerovo, a Rússia, que en el cens del 2010 tenia 6 habitants, pertany al districte de Mariïnsk.

## Referències

* ↑ «Определение высоты над уровнем моря по координатам». latlong.ru. Arxivat de l'original el 2018-08-26. [Consulta: 24 març 2014].
# Claes Oldenburg

Claes Oldenburg (Estocolm, 28 de gener de 1929 - Nova York, 18 de juliol de 2022) fou un escultor suec, pioner de l'art pop, conegut per les seves escultures monumentals, sovint creades en col·laboració amb la seva dona, l'escultora, historiadora i crítica de l'art neerlandesa Coosje van Bruggen (1942-2009), amb qui va treballar durant les més de tres dècades de la seva vida compartida (1976-2009).

## Biografia

Va néixer a Estocolm, on el seu pare estava destinat com a diplomàtic. Entre 1960 i 1965 Oldenburg va dur a terme cert nombre de happenings, entre els quals destaca Autobodys (1964, Los Angeles), que incloïa automòbils, multituds de gent i grans quantitats de galledes de gel en el marc d'un esdeveniment artístic on el públic quedava implicat i se'l feia participar.
Els accessoris toscament pintats que va emprar en aquests actes constituïxen la base de la seva futura escultura. El 1961 va obrir una botiga a Nova York on venia reproduccions en escaiola d'hamburgueses, sandvitxos, pastissos i altres tipus de menjar ràpid. Més tard va construir noves versions d'aquests objectes a escala gegantesca realitzats amb vinil farcit d'escuma de cautxú.
Va continuar utilitzant aquests materials tous, sobretot el vinil i les lones en les seves sèries d'objectes escultòrics posteriors com accessoris de cambra de bany, ventiladors i màquines d'escriure.
Aquestes obres, anomenades escultures toves, transformen l'objecte d'ús quotidià gràcies al canvi d'escala i de material (vinil, fibra de vidre, guix, plàstics...), però al seu torn, trastoca el concepte d'escultura tradicional que consistia a tancar la forma en un material rígid.
Entre les seves obres més famoses destaca la seva gegant Pinça per a la roba (1974), Màquina d'escriure tova (1963) i el Ratolí geomètric. El 1989 va rebre el Premi de la Fundació Wolf de les Arts de Jerusalem i el 1995 va obtenir el Premi Schock, atorgat per un comitè de la Reial Acadèmia Sueca de Música.
Al barri de La Clota de Barcelona hi ha Els mistos (1992).

## Referències

* ↑ Redacció. «Mor Claes Oldenburg, l'autor de l'escultura dels ‘Mistos'». [Consulta: 19 juliol 2022].
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.129. DL M-50.522-2002. ISBN 84-8332-391-5 [Consulta: 5 desembre 2014].
* ↑ «Coosje van Bruggen». MACBA. [Consulta: 19 novembre 2024].
* ↑ «Claes Oldenburg Coosje van Bruggen. Escultura, potser (exposició)». Fundació Joan Miró, 23-03-2007. [Consulta: 19 novembre 2024].
* ↑ «Coosje van Bruggen, l’escultura pop monumental i el gelat de iogurt (CAT)». Eating Arts, 03-09-2021. [Consulta: 19 novembre 2024].
* ↑ «Claes Oldenburg and Coosje van Bruggen» (en anglès americà). Museu Guggenheim (Nova York). [Consulta: 19 novembre 2024].
* ↑ «Claes Oldenburg & Coosje van Bruggen» (en anglès). Pace Gallery, 22-03-2023. [Consulta: 19 novembre 2024].

## Enllaços externs

* [ Claes Oldenburg - Lloc web oficial] (anglès)
# Zona de baixes emissions

Una zona de baixes emissions (ZBE) és una zona urbana delimitada on l'accés d'alguns vehicles contaminants està restringit o dissuadit amb l'objectiu de millorar la qualitat de l'aire. Això pot afavorir vehicles com ara bicicletes, vehicles de micromobilitat, (determinats) vehicles de combustible alternatiu, vehicles elèctrics híbrids, híbrids endollables i vehicles de zero emissions com ara els vehicles totalment elèctrics.
Una zona d'ultrabaixes emissions (ZUBE) és una zona amb un requisit d'emissions més estricte que el ZBE.
Una zona de zero emissions (ZZE o, per les seves sigles en anglès, ZEZ) és una ZBE on només es permeten els vehicles de zero emissions. En aquestes zones, tots els vehicles amb motor de combustió interna estan prohibits; això inclou tots els vehicles híbrids endollables que no puguin funcionar amb zero emissions. Només es permeten els vehicles elèctrics amb bateria i els vehicles d'hidrogen en una ZZE, juntament amb els vehicles de transport públic totalment elèctrics, per anar a peu i amb bicicleta, com ara tramvies, autobusos elèctrics, etc.

## Referències

* ↑ «zona de baixes emissions - Cercaterm | TERMCAT». [Consulta: 23 agost 2024].
* ↑ «ésAdir > zona d'ultrabaixes emissions». [Consulta: 23 agost 2024].
* ↑ Council, Oxford City. «Oxford Zero Emission Zone (ZEZ) frequently asked questions» (en anglès). www.oxford.gov.uk. Arxivat de l'original el 7 de juliol 2019. [Consulta: 6 gener 2020].
* ↑ Pardo Pijoan, Albert. Disseny i plantejament d'un nou accés a Barcelona (Tesi). Universitat Politècnica de Catalunya, 2023-07.
# Le Testament de la tante Caroline

Le Testament de la tante Caroline (títol original en francès i txec, en català El testament de la tia Caroline) és una obra dramaticomusical en tres actes composta el 1932 per Albert Roussel sobre un llibret en francès i txec de Michel Veber. Es va estrenar el 14 de novembre de 1936 al Teatre Moravià d'Olomouc. S'estrenà en txec amb el títol Testament Tetý Karoliny.

## Referències

* ↑ «Dades de l'òpera» (en alemany). Operone. Arxivat de l'original el 25 de setembre 2017. [Consulta: 18 maig 2018].
# Niviventer fengi

Niviventer fengi és una espècie de mamífer rosegador de la família dels múrids. Viu a la vall de Gyirong, al Tibet, prop de la frontera entre la Xina i el Nepal. Té una llargada de cap a gropa de 105-160 mm, la cua de 150-216 mm i un pes de 40-91 g. El seu pelatge, suau i espès, és marró al dors i blanc al ventre. Fou anomenat en honor del professor Zuo-Jian Feng, de l'Institut de Zoologica de l'Acadèma Xinesa de les Ciències.

## Referències

* ↑ Ge et al., 2021, p. 536.
* ↑ Ge et al., 2021, p. 544.
* ↑ Ge et al., 2021, p. 545.

## Bibliografia

* Ge, D.; Feijó, A.; Abràmov, A. V.; Wen, Z.; Liu, Z.; Cheng, J.; Xia, L.; Lu, L.; Yang, O. «Molecular phylogeny and morphological diversity of the Niviventer fulvescens species complex with emphasis on species from China» (en anglès). Zoological Journal of the Linnean Society, 191, 2, 2021, pàg. 528-547. DOI: 10.1093/zoolinnean/zlaa040.
# Chana Orloff

Chana Orloff (Kamianka, 12 de juliol de 1888 - Tel-Aviv, 18 de desembre de 1968) va ser una artista franco-israeliana d'estil Art déco i art figuratiu.

## Referències

* ↑ «Chana Orloff». Gran Enciclopèdia Catalana. Barcelona: Grup Enciclopèdia Catalana.